
Z A P I S N I K
 21. sjednice Vijeća Mjesnog odbora Ferenščica
13. siječnja 2023.
u prostorijama mjesnog odbora Ferenščica,
s početkom u 19:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo, Martina Erstić, Marko Bilić

NENAZOČNI ČLANOVI VIJEĆA:
Nema 

OSTALI NAZOČNI:
Nema

Predsjedava Ante Palada, predsjednik Vijeća.

Zapisnik vodi Iva Majsak 

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 21. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 20. sjednice Vijeća, održane 19. prosinca 2022. , bez izmjena.

	Na prijedlog predsjednika , Vijeće jednoglasno utvrđuje

D N E V N I   R E D

1. Aktualna komunalna problematika
2. Korištenje prostora MS
3. Razno: izvješća, pitanja i prijedlozi.

Ad 1. Aktualna komunalna problematika

Članovi Vijeća primili su pisani materijal uz poziv..

U raspravi oko aktualne komunalne problematike sudjeluje 7 od 7 vijećnika. Raspravljaju o slijedećoj problematici:
1. Prijedlog-  odavanje počasti Zlatku Cici Kranjčaru putem imenovanja javne   površine ili prometnice njegovim imenom 
2. Sadnja stabala na lokaciji II Ferenščica ( oko bivšeg Rubelja“) 
3. Iscrtavanje linija na parkingu između Andrilovečke i Ivekovićeve



Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali ma daljnje postupanje nadležnim gradskim službama i poduzećima.

U raspravi sudjeluju: Ante Palada, Siniša Mikuličić, Danko Knoblo, Ištvan Pacal, Iva Majsak, Martina Erstić, Marko Bilić.

Nakon rasprave Vijeće jednoglasno donosi:


Z A K L J U Č A K
o imenovanju javne površine i/ ili prometnice imenom Zlatka Cice Kranjčara 

Temeljem prijedloga Vijeća , ali i stanarke Vesne Kiš za posvetom javne površine ili prometnice imenom proslavljenog Ferenščana Zlatka Cice Kranjčara, Vijeće Mjesnog odbora Ferenščica , jednoglasno predlaže Vijeću Gradske četvrti Peščenica-Žitnjak sljedeće : 

· Da za  jednu od navedenih površina / prometnica da prijedlog nadležnom Gradskom uredu da  imenuje imenom Zlatka Cice Kranjčara. Predložene lokacije su u nastavku i poredane su po redoslijedu kojim ih je Vijeće prioretiziralo od najpoželjnije lokacije na dalje:  

1. Park iza prostorija MO Ferenščica, iza stambene zgrade Ivanićgradska 60-66
2. Dio Getaldićeve ulice od križanja sa ulicom grada Gospića u smjeru jugozapada prema križanju sa ulicom I. Ferenščica te dalje u istom smjeru uz ogradu DV Duga prema križanju sa ulicom II. Ferenščica
3. Jedna od novih ulica ukoliko su planirane na mjestu novogradnje tvrtke Paron na Ferenščici kod Lovinčićeve ulice

· Obrazloženje: S obzirom da je ime uvršteno u Fond imena, a potkrepljeno činjenicom kako je Zlatko Kranjčar rođen, odrastao te veliki dio svog života proveo na Ferenščici, a posebno iz razloga što je taj dio života obilježio i vrhunskim sportskim uspjesima igrajući u proslavljenoj momčadi Dinama iz 1982. godine mišljenja smo kako je zaslužio da se jedna od navedenih lokacija nazovu njegovim imenom. Kod sve tri lokacije vodili smo se razmišljanjem da budu simbolične i vidljive svima te da njihovim imenovanjem ne stvaramo trošak promjene dokumenata stanara i pravnih subjekata
· 1. lokacija – najposjećenija javna površina u MO Ferenščica u kojoj se nalazi dječje igralište, boćalište, street workout sprave te klupe na kojima se druže sve generacije Ferenščana, nema kućnih brojeva i ne iziskuje dodatne troškove promjene dokumenata
· 2. lokacija – ulica koja vodi prema livadi na kojoj je proveo djetinjstvo igrajući nogomet, nema kućnih brojeva i ne iziskuje dodatne troškove promjene dokumenata
· 3. lokacija – nove zgrade u naselju, ulice se formiraju te se imenovanjem ulice prije useljenja zgrada ne stvara dodatni trošak promjene dokumenata





Z A K L J U Č A K
o sadnji stabala na lokaciji sjeveroistočna strana k.č. br. 3400 omeđenu ulicama I. Ferenščica i IV. Ferenščica
Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak:

· da zatraži od nadležnog Gradskog Ureda izradu prijedlog sadnje vrste i količine drveća i  zelenila za predmetnu lokaciju te izda rješenje za sadnju na spomenutoj lokaciji.

· Obrazloženje: Na navedenoj lokaciji je u proljeće 2022. godine nepoznati počinitelj posjekao svo zelenilo koje je raslo na sjeveroistočnoj strani čestice oko poslovnog prostora koji se tamo nalazi. Navedeno je prijavljeno redarstvu koje je pokrenulo postupak protiv nepoznatog počinitelja. S obzirom da se posječeno zelenilo ne vodi u katastru zelenila a na lokaciji je iznimno bitno da se ono posadi kako bi oplemenilo tu površinu, tražimo od nadležnog ureda da donese prijedlog vrste i količina drveća i zelenila te rješenje o sadnji istih.


Z A K L J U Č A K
o iscrtavanju parkirnih  linija na parkiralištu između Andrilovečke i Ježevske / Ivekovićeve 
Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da od nadležnog gradskog tijela ( Gradski ured za obnovu , izgradnju, graditeljstvo…), zatraži:

· izdavanje rješenja za iscrtavanje parkirnih mjesta na parkiralištu između Andrilovečke i Ježevske ulice te po izdavanju rješenja iscrtavanje istih od strane nadležnog poduzeća

· Obrazloženje: Na navedenoj lokaciji su u toku 2022. izvršeni radovi asfaltiranja parkirališta u sklopu MKA. Radovi su trebali obuhvatiti i iscrtavanje linija na parkiralištu no to nije urađeno jer nije postojalo rješenje o iscrtavanju linija. Kako bi se planirani radovi izvršili potrebno je zatražiti i od gradskog ureda dobiti rješenje o iscrtavanju.


Z A K L J U Č A K


Ad 2. Korištenje prostora MS 

Članovi Vijeća primili su pisani materijal uz poziv.

U raspravi oko korištenja prostora MS sudjeluje 7 od 7 vijećnika. Raspravljaju o slijedećoj tematici:
[bookmark: _Hlk94291914]1. Korištenje prostorija MS a potrebe Gerontološkog centra, odnosno Doma za starije osobe Peščenica , Zagreb

U raspravi sudjeluju: Ante Palada, Siniša Mikuličić, Danko Knoblo, Ištvan Pacal, Iva Majsak, Martina Erstić, Marko Bilić.
Nakon rasprave Vijeće jednoglasno donosi:

Z A K L J U Č A K
o korištenju prostorija MS

Temeljem zahtjeva vezanog za korištenje prostorija MS, Vijeće Mjesnog odbora Ferenščica odobrava korištenje istog  za potrebe Gerontološkog centra , odnosno   Doma za starije osobe Peščenica , Zagreb  u terminu ponedjeljkom od 11,15- 12,15 i  petkom od 11,15- 12,15  

Korištenje se odobrava na peroid do 31.12.2023.

Ad 3.Razno: izvješća, pitanja i prijedlozi
Predsjednik Vijeća obavještava prisutne o svim pristiglim Izvješćima o izvršenom temeljem Zahtjeva i Zaključaka koje je Vijeće donijelo u prethodnom razdoblju. Ostale rasprave nije bilo. 



Dovršeno u 20:00 sati.

KLASA: 024-08/23-003/77
URBROJ:251-13-11-11/003-23-2
U Zagrebu ,13 siječnja  2023.

Zapisnik sastavila: 							        Predsjednik
Iva Majsak							Vijeća Mjesnog odbora
							            Ante Palada
[bookmark: _GoBack]						       
